God se plan is duidelik | Netwerk24
God se plan is duidelik
28 Julie 2020 05:01
Om een of ander rede glo mense God se plan is 'n misterie. Ons weet blykbaar nie so mooi wat Sy wil is nie, maar ons sal darem later verstaan.
Wel, die Bybel dink nie so vaag daaroor nie. In Johannes 6:38-40 vertel Jesus dat Hyself gekom het om sy Vader se wil te doen: dat dit is om nuwe lewe uit te deel wat na die dood sal voortduur. God se plan het dus 'n Naam: Jesus.
En 'n strategie: Oorvloedige lewe. God se plan is oop en bloot. Sy plan is om Sy Koninkryk en Sy geregtigheid wêreldwyd sigbaar te laat word. Hemelse vrede moet die ganse aarde oorspoel.
Dit moet goeie nuus wees vir armes en verdruktes, soos wat Jesus in Lukas 4 vertel. Dit moet hoop bied vir hooploses en lewe vir sondaars. God se wil moet die daaglikse leefruimte wees vir al Sy kinders. – Stephan Joubert